## 

## *OBČINA HAJDINA*

***ŽUPAN***

***Zg. Hajdina 44/a, 2288 HAJDINA***

*Številka: 322-4/2023*

*Datum: 14. 4. 2023*

## *OBČINSKEMU SVETU*

***OBČINE HAJDINA***

|  |  |
| --- | --- |
| *NASLOV:* | **Predlog Odloka o lokalnem turističnem vodenju na turističnem območju občine Hajdina** |
| *GRADIVO PRIPRAVILA:* | *Občinska uprava, TD Mitra Hajdina* |
| *POROČEVALEC:* | Predsednik Odbora za gospodarske dejavnosti, Andrej Tumpej |
| *PREDLOG:* | **Občinski svet občine Hajdina obravnava in sprejme Predlog Odloka o lokalnem turističnem vodenju na turističnem območju občine Hajdina** |

*PRILOGA: - odlok*

*Župan občine Hajdina*

*mag. Stanislav Glažar*

predlog

Na podlagi 39. člena Zakona o spodbujanju razvoja turizma (Uradni list RS, št. 13/18 – ZSRT-1), 17. člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 73/19 – odl. US, [175/20](http://www.uradni-list.si/1/objava.jsp?sop=2020-01-3096) – ZIUOPDVE in [5/21](http://www.uradni-list.si/1/objava.jsp?sop=2021-01-0110) – odl. US) in 16. člena Statuta Občine Hajdina (Uradno glasilo slovenskih občin, št. 32/2017) je Občinski svet Občine Hajdina na \_\_\_\_\_\_\_\_. redni seji dne \_\_. \_\_. 2023, sprejel

**ODLOK**

**o lokalnem turističnem vodenju na turističnem območju občine Hajdina**

1. **Splošne določbe**
2. **člen**

Ta odlok ureja lokalno turistično vodenje v Občini Hajdina in vsebuje zlasti:

* opredelitev pojma lokalni turistični vodnik,
* opredelitev pogojev za opravljanje dejavnosti lokalnega turističnega vodenja,
* usposabljanje za lokalno turistično vodniško službo,
* register turističnih vodnikov turističnega območja Občine Hajdina (v nadaljevanju register),
* izvajanje, naročila in evidenca turističnih vodenj,
* nadzor nad izvajanjem lokalne turistične vodniške službe in kazenske določbe.

1. **člen**
2. Turistično vodenje turističnega območja Občine Hajdina organizira in vodi s tem odlokom pooblaščena organizacija, to je Turistično društvo Mitra Hajdina (v nadaljevanju: TD Mitra).
3. Vodenje po prejšnjem odstavku ne izključuje turističnega vodenja organiziranega v skladu s 35. in 38. členom Zakona o spodbujanju razvoja turizma.
4. **člen**
5. Dejavnost turističnega vodenja po tem odloku je strokovno vodenje obiskovalcev, skladno s programom turističnega vodenja na turističnem območju Občine Hajdina, ki obsega specifična znanja, ki se nanašajo predvsem na:

* kronološki pregled zgodovine Občine Hajdina in turističnega območja Občine Hajdina,
* poznavanje geografije, naravne in kulturne dediščine ter načina življenja ljudi v občini Hajdina,
* pomembnih arhitekturnih elementov znotraj turističnega območja Občine Hajdina,
* pomembnih znamenitosti znotraj turističnega območja Občine Hajdina.

1. Program turističnega vodenja na turističnem območju Občine Hajdina se dopolnjuje in posodablja enkrat letno, najkasneje dva meseca pred pričetkom turistične sezone. Predloge za dopolnitev sprejema TD Mitra, ki tudi presoja o primernosti predlogov in njihovi umestitvi v program turističnega vodenja.
2. Predloge in podatke za programe turističnega vodenja lahko zagotavljajo vse zainteresirane fizične in pravne osebe.
3. **Opredelitev pojma lokalnega turističnega vodnika**
4. **člen**
5. Oseba, ki opravlja dejavnost lokalnega turističnega vodenja na turističnem območju Občine Hajdina, je lokalni turistični vodnik oziroma lokalna turistična vodnica turističnega območja Občine Hajdina (v nadaljevanju: turistični vodnik).
6. Turistični vodnik domačim in tujim obiskovalcem Občine Hajdina razkazuje in strokovno pojasnjuje naravne ter kulturne znamenitosti, zgodovinske, etnografske in kulinarične posebnosti ter druge znamenitosti in značilnosti na turističnem območju Občine Hajdina ter jih spremlja po poteh v občini.
7. **Pogoji za opravljanje dejavnosti lokalnega turističnega vodenja**
8. **člen**
9. Dejavnost turističnega vodenja na turističnem območju Občine Hajdina lahko opravlja oseba, ki izpolnjuje naslednje pogoje:

* ima najmanj srednjo strokovno izobrazbo,
* ima znanje vsaj enega tujega jezika za stopnjo najmanj srednje strokovne izobrazbe (znanje se dokazuje s spričevalom ali s potrdilom o uspešno zaključenem tečaju tujega jezika),
* uspešno opravi tečaj strokovne usposobljenosti za lokalnega turističnega vodnika turističnega območja Občine Hajdina in
* se vpiše v register lokalnih turističnih vodnikov turističnega območja Občine Hajdina.

1. Licenca turističnega vodnika Gospodarske zbornice Slovenije velja kot dokazilo o strokovni usposobljenosti za lokalnega turističnega vodnika.
2. Za lokalne turistične vodnike se po tem odloku ne štejejo strokovni delavci v muzejih, galerijah, šolah in drugih institucijah, ki opravljajo vodniško delo v okviru svojih službenih del in nalog.
3. Določbe iz prvega odstavka tega člena ne veljajo za opravljanje dejavnosti turističnega vodnika:

* za državljane držav pogodbenic, ki v Republiki Sloveniji občasno opravljajo dejavnost turističnega vodenja, če v skladu z določbami zakona, ki ureja postopek priznavanja poklicnih kvalifikacij za opravljanje reguliranih poklicev, izpolnjujejo pogoje za opravljanje tega poklica v eni izmed teh držav,
* če so za vodenje z zakonom določena posebna znanja in delo vodnika opravljajo v okviru svoje službe (vodenje v muzejih, galerijah, šolah, spomenikih in drugih objektih ipd.),
* za planinske in jamske vodnike ter vodnike po učnih poteh,
* kadar je za vodenje možno pridobiti dovoljenje ali soglasje na podlagi posebnega programa usposabljanja, ki ga potrdi pristojni strokovni organ in h kateremu je dalo soglasje ministrstvo, pristojno za turizem.

1. **Usposabljanje za lokalno turistično vodniško službo**
2. **člen**
3. Kandidat izpolni pogoj iz tretje alineje prvega odstavka 5. člena po uspešno opravljenem usposabljanju, ki ga organizira TD Mitra.
4. Strokovno usposabljanje za turističnega vodnika se zaključi s strokovnim preizkusom znanja, ki ga ocenjuje strokovno usposobljena komisija. Komisijo s sklepom imenuje TD Mitra s soglasjem občine Hajdina. En član komisije mora biti imenovan po predlogu občine Hajdina.
5. Oseba, ki uspešno opravi preizkus, pridobi naziv » Lokalni turistični vodnik turističnega območja Občine Hajdina«.
6. Oseba, ki ni uspešno opravila strokovnega preizkusa znanja, lahko v roku 30 dni ponovno pristopi k preizkusu znanja.
7. **člen**

Stroške usposabljanja za turističnega vodnika, preizkuse znanja ter pridobitve potrdila o opravljeni usposobljenosti skupaj s stroški vpisa (izkaznice) v register turističnih vodnikov krije kandidat za turističnega vodnika oziroma turistični vodnik sam.

1. **Register turističnih vodnikov turističnega območja občine Hajdina**
2. **člen**
3. Osebe, ki so uspešno zaključile izobraževanje za turističnega vodnika, se vpišejo v register turističnih vodnikov. Register turističnih vodnikov na turističnem območju Občine Hajdina vodi in ureja TD Mitra.
4. Register turističnih vodnikov iz prvega odstavka vsebuje najmanj naslednje podatke:

* zaporedno evidenčno številko,
* datum vpisa,
* ime in priimek vodnika,
* naslov stalnega prebivališča vodnika, pri čemer je javen le podatek o kraju stalnega prebivališča,
* matično in davčno številko,
* podatke o številu vodenj za preteklo leto,
* podatke o znanju tujih jezikov,
* dokazila o strokovnem znanju in usposobljenosti,
* s pisnim soglasjem vodnika lahko tudi elektronski naslov in telefonsko številko.

1. Seznam turističnih vodnikov je javen in dostopen na spletni strani TD Mitra. Seznam obsega najmanj ime in priimek turističnega vodnika in navedbo jezika, v katerem lahko izvaja vodenje.
2. **člen**
3. Po vpisu v register turistični vodnik pridobi vodniško izkaznico z veljavnostjo 3 (treh) let od datuma izdaje izkaznice in lahko začne opravljati dejavnost turističnega vodenja. Turistični vodniki morajo pri opravljanju dejavnosti turističnega vodenja izkaznico nositi na vidnem mestu.
4. Izkaznica vsebuje:

* ime, priimek in naslov vodnika ter njegovo fotografijo,
* zaporedno evidenčno številko iz registra,
* datum izdaje izkaznice, žig in podpis odgovorne osebe TD Mitra,
* veljavnost izkaznice (velja od–do).

1. Po preteku treh let se turističnim vodnikom veljavnost izkaznice podaljša za obdobje 3 (treh) let, pod pogojem, da je imel v tem obdobju opravljena vsaj 3 vodenja in na njegovo delo kot turističnega vodnika ni bilo utemeljenih pritožb ali dokazanega prekrška po tem odloku. V nasprotnem primeru je za ponovni vpis v register turističnih vodnikov potrebna ponovna udeležba na tečaju za turističnega vodnika in uspešno opravljen strokovni preizkus.
2. **člen**
3. Turistične vodnike, ki:

* so kršili zakonska določila iz delovnega področja,
* so v svojih letnih poročilih navajali vodenja, ki jih niso izvedli,
* niso podali letnega poročila o opravljenih vodenjih v določenem roku brez upravičenega razloga,
* so bili deležni po ugotovitvi komisije več upravičenih kritik in pritožb zaradi nekakovostnega vodenja ali
* več kot tri leta niso opravljali dejavnosti turističnega vodenja na turističnem območju Občine Hajdina,

lahko TD Mitra s sklepom izbriše iz registra lokalnih turističnih vodnikov.

1. Za nekakovostno vodenje iz četrte alineje prvega odstavka se šteje, če je bila v roku 15 dni po opravljenem vodenju na delo turističnega vodnika vložena utemeljena pisna pritožba s strani organizirane skupine oziroma uporabnika vodenja in je na njegovo delo evidentiran dokazan prekršek po tem odloku.
2. Pisna pritožba zoper vodenje se vloži na sedež TD Mitra. V primeru pritožbe, TD Mitra o njej obvesti turističnega vodnika, ki je vodenje opravljal. Ta ima pravico, da v 8 dneh od prejema obvestila o pritožbi, poda odgovor na pritožbo. O utemeljenosti pritožbe odloča komisija, ki jo s sklepom ustanovi TD Mitra.
3. **Izvajanje, naročila in evidenca turističnega vodenja**
4. **člen**
5. Naročila za vodenje na turističnem območju Občine Hajdina sprejema TD Mitra. Ko TD Mitra prejme naročilo za turistično vodenje, določi tudi turističnega vodnika glede na potrebe naročnika in mu izda nalog za vodenje. V kolikor prejme naročilo za turistično vodenje na turističnem območju Občine Hajdina neposredno turistični vodnik ali druga organizacija, je o tem dolžan/dolžna obvestiti TD Mitra v roku 3 dni od prejetega naročila.
6. Za opravljeno vodenje dobijo plačilo, ki ga prejmejo preko TD Mitra. Nalog in dnevnik vodenja z evidenco opravljenih ur vodenja so podlaga za izplačilo in se arhivirajo. Vse skupaj vodnik odda TD Mitra v roku 14 dni od zaključka posameznega vodenja.
7. Svojo aktivnost vodnik dokazuje z letnim poročilom o opravljenih vodenjih, ki je sestavljen iz evidence o opravljenih vodenjih in dnevnika vodenja, in ga za preteklo leto odda najkasneje do 31. januarja tekočega leta TD Mitra.
8. V soglasju s TD Mitra lahko naročila za vodenje po turističnem območju Občine Hajdina, sprejemajo tudi druga društva, lokalni turistični vodniki neposredno ali druge organizacije, ki se ukvarjajo s turistično dejavnostjo.
9. **člen**
10. Ceno programov lokalnega turističnega vodenja in višino plačila lokalnim turističnim vodnikom sprejme občinski svet Občine Hajdina, na podlagi predloga, ki ga pripravi TD Mitra.
11. Razlika med plačilom vodnika in celotnim naročniku obračunanim zneskom je namenski prihodek TD Mitra za pospeševanje turistične in promocijske dejavnosti ter za razvoj turistične infrastrukture.
12. **člen**

TD Mitra mora vsako leto najkasneje do 31.3. občini Hajdina dostaviti:

* poročilo o opravljenih vodenjih v preteklem letu (število opravljenih vodenj, ure opravljenih vodenj,…),
* poročilo o prihodkih TD Mitra ustvarjenih v zvezi z izvajanjem lokalnih turističnih vodenj v preteklem letu,
* poročilo in dokazila o porabi namenskih sredstev iz drugega odstavka 12. člena tega odloka v preteklem letu,
* načrt porabe namenskih sredstev iz drugega odstavka 12. člena tega odloka za tekoče leto.

1. **Nadzor nad izvajanjem lokalne turistične vodniške službe**
2. **člen**
3. Nadzor nad turističnimi vodniki vršijo v skladu z zakonskimi določili pristojne inšpekcijske oziroma redarske službe na območju Občine Hajdina, razen če zakon določa drugače.
4. Lokalni turistični vodnik se je na zahtevo pristojnih služb dolžan identificirati z veljavno izkaznico, ki jo je prejel po uspešno opravljenem preizkusu znanja za lokalne turistične vodnike oziroma z izkaznico, ki jo je prejel od Gospodarske zbornice Slovenije.
5. **Kazenske določbe**
6. **člen**
7. Z globo 200,00 EUR se za prekršek kaznuje posameznik, če opravlja poklic turističnega vodnika na turističnem območju občine Hajdina, ne da bi izpolnjeval pogoje iz 5. člena tega odloka.
8. Z globo 50 eurov se za prekršek kaznuje posameznik, če med opravljanjem dejavnosti turističnega vodnika ne nosi izkaznice turističnega vodnika na vidnem mestu v skladu s prvim odstavkom 9. člena tega odloka
9. Zbrane globe so prihodek občinskega proračuna.
10. **Prehodne in končne določbe**
11. **člen**

TD Mitra v roku 90 dni po uveljavitvi tega odloka:

* pripravi program turističnega vodenja in program strokovnega usposabljanja za opravljanje turističnega vodenja na turističnem območju Občine Hajdina (izvedba tečaja strokovne usposobljenosti) in izdati cenik storitev;
* določi obliko in vsebino izkaznice za turistične vodnike;
* vzpostavi register turističnih vodnikov turističnega območja Občine Hajdina;
* oblikuje nalog, ki ga bo izdajal vodnikom za vodenje;
* oblikuje obrazec za vodenje evidence o letnih opravljenih turističnih vodenjih;
* oblikuje dnevnik, ki ga vodnik izpolnjuje za vsako posamezno vodenje;
* zagotovi ostale pogoje za uresničevanje določb tega odloka, ki so v njegovi pristojnosti.

1. **člen**

Ta odlok začne veljati petnajsti dan po objavi v Uradnem glasilu slovenskih občin.

Številka: 322-4/2023

Datum:

Župan občine Hajdina

mag. Stanislav Glažar l.r.

1. **OBRAZLOŽITEV:**
2. **Pravna podlaga**

* 39. člen Zakona o spodbujanju razvoja turizma (Uradni list RS, št. 13/18 – ZSRT-1),
* 17. člen Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 73/19 – odl. US, [175/20](http://www.uradni-list.si/1/objava.jsp?sop=2020-01-3096) – ZIUOPDVE in [5/21](http://www.uradni-list.si/1/objava.jsp?sop=2021-01-0110) – odl. US) in
* 16. člen Statuta Občine Hajdina (Uradno glasilo slovenskih občin, št. 32/2017).

1. **Razlogi in cilji za sprejem odloka**

Zakon o spodbujanju razvoja turizma (Uradni list RS, št. 13/18 – ZSRT-1) v 39. členu določa turistično vodenje na ravni turističnega območja. Tako določa, da lahko občine na posameznem turističnem območju predpišejo program turističnega vodenja na tem območju, ki obsega posebno znanje. Nadalje v drugem odstavku določa, da lahko turistični vodnik za turistično območje na njem začne opravljati poklic turističnega vodenja, ko izpolni pogoje, ki jih predpišejo občine na tem območju. V tem primeru pridobi naziv: turistični vodnik turističnega območja (ime območja).

Občina Hajdina še nima sprejetega predpisa (odloka), ki bi določal pogoje za opravljanje dejavnosti lokalnega turističnega vodnika na območju občine Hajdina in tudi nima lokalnih turističnih vodnikov.

S predlaganim odlokom želimo urediti lokalno turistično vodenje v Občini Hajdina in sicer zlasti: opredeliti pojem lokalni turistični vodnik, opredeliti pogoje za opravljanje dejavnosti lokalnega turističnega vodenja, urediti usposabljanje za lokalno turistično vodniško službo, register turističnih vodnikov turističnega območja Občine Hajdina (v nadaljevanju register), izvajanje, naročila in evidenca turističnih vodenj, urediti podlago za nadzor nad izvajanjem lokalne turistične vodniške službe in kazenske določbe.

S sprejetjem Odloka o lokalnem turističnem vodenju na turističnem območju občine Hajdina, bi omogočili, da bi za območje občine Hajdina imeli lokalne turistične vodnike, ki bi bili usposobljeni kvalitetno opravljati turistično vodenje na območju občine Hajdina in predajati svoje znanje obiskovalcem in turistom.

1. **Finančne in druge posledice**

Sprejetje odloka ne bo imelo dodatnih finančnih posledic za proračun občine.

Na podlagi navedenega predlagamo Občinskemu svetu Občine Hajdina v obravnavo in sprejem Odlok o lokalnem turističnem vodenju na turističnem območju občine Hajdina.

1. **PREDLOG SKLEPA:**

Občinski svet Občine Hajdina sprejme Odlok o lokalnem turističnem vodenju na turističnem območju občine Hajdina.

Pripravila:

Maja Kramer

Višja svetovalka III

Župan občine Hajdina

mag. Stanislav Glažar l.r.